钦定古今图书集成/明伦汇编/官常典/第736卷 > 刘朴
## 钦定古今图书集成/明伦汇编/官常典/第736卷 > 刘朴

按《宁波府志》：“朴，字维素，洪武间，由太学生授建章参
军。时海寇为难，朴指示方略，卒赖以安。擢知获鹿县，
课农桑，兴学校，称治平第一。靖难师起，南下井陉，平
山诸邑皆望风归附。朴曰：‘小臣知有君，知有君之父，
何知有君之叔。山河自古归真主，谁敢回天？臣别人，
各行素心，愿言涂地。遂不屈而死’。”